**KONKURSO „ATOSTOGOS LENKIJOJE” NUOSTATAI**

1. Šie nuostatai (toliau — Nuostatai) reglamentuoja konkurso „Wakacje w Polsce” / „Atostogos Lenkijoje” (toliau — Konkursas) sąlygas, taisykles ir vykdymo tvarką.
2. Konkursą organizuoja Lenkijos institutas Vilniuje (įsikūręs adresu Šv. Jono g. 3, LT-01123 Vilnius, įmonės kodas 1323814682), toliau — Organizatorius.
3. Konkurso partneris — Varmijos Mozūrų vaivadijos savivaldybė (Samorząd Województwa Warmińsko-Mazurskiego, kurios būstinė yra Lenkijoje, Olštine, Emilii Plater g. 1).
4. Organizatorius įsteigė Grand Prix — savaitgalio kelionę į Lenkiją (skrydis Vilnius-Krokuva-Vilnius ir dvi nakvynės Krokuvoje) dviem asmenims bei 3 papildomus prizus už pirmas tris vietas – daiktinius prizus (turistines kuprines).
5. Konkurso partneris Varmijos Mozūrų vaivadijos savivaldybė įsteigė reklaminius suvenyrus.
6. Konkurso žiniasklaidos partneriai: portalas „15min.lt“, žurnalai „Keliauk“ ir „Kelionės ir pramogos“, Lenkijos televizija „TVP Wilno“, radijas „Znad Wilii“, portalai „ZW.lt“ ir „Wilnoteka.lt“.
7. Socialinis tinklas „Facebook” nėra konkurso rėmėjas, rengėjas, bendraorganizatoris ar valdytojas. Konkurso dalyvių pateiktus duomenis tvarko Organizatorius.

**§2 BENDROSIOS NUOSTATOS**

1. Konkurso tikslas – skatinti Lietuvos gyventojus, kurie lankėsi ar ketina apsilankyti Lenkijoje, pasidalinti savo kelionės įspūdžiais, užfiksuotais fotografijose, kuriose Lenkija vaizduojama kaip įdomi turizmo kryptis.
2. Dalyvavimo Konkurse sąlygos nustato, kad Lenkijoje padaryta viena fotografija, aprašyta nurodant nuotraukos atlikimo vietovę (miestą) ir objekto pavadinimą, savo vardą, pavardę ir „Facebook” paskyros pavadinimą (jei tokia paskyra turima), turi būti atsiųsta el. paštu konkursas@instytutpolski.pl.
3. Nuotraukos dydis neturi viršyti 3 MB.
4. Nuotraukos pavadinime turi būti pateikta tokia informacija: miesto ar vietovės, kur daryta fotografija, pavadinimas, autoriaus vardas ir pavardė (pvz., gerai pavadintas siunčiamas failas: Krokuva\_Jonas-Jonaitis; blogai pavadintas siunčiamas failas: DSC\_4548).
5. Konkursas vyksta Lenkijos instituto Vilniuje „Facebook” paskyroje: [www.facebook.com/Lenkijosinstitutas/](http://www.facebook.com/Lenkijosinstitutas/).
6. Konkurse dalyvauti gali Lietuvos gyventojai ir asmenys, nuolat gyvenantys Lietuvoje, nurodytu laiku atsiuntę Lenkiją vaizduojančią nuotrauką ir susipažinę su šiais Nuostatais.
7. Konkurse dalyvauti negali Organizatoriaus darbuotojai. Organizatoriaus darbuotojais laikomi asmenys, dirbantys Organizatoriaus institucijoje pagal darbo sutartį, taip pat turintys kitų formų darbo santykius su Organizatoriumi pagal kitas sutartis (paslaugų teikimo sutartis, autorines sutartis) bei Organizatoriui su šiuo Konkursu susijusias paslaugas teikiantys subjektai ir tų subjektų darbuotojai, Organizatoriaus partnerių darbuotojai, taip pat aukščiau minėtų asmenų šeimos nariai (sutuoktiniai, broliai, seserys, artimi giminaičiai).
8. Dalyvavimas Konkurse yra nemokamas ir savanoriškas.

**§3 KONKURSO ORGANIZAVIMO TVARKA**

1. Konkursas prasideda 2022 m. birželio 2 d., baigiasi 2022 m. rugpjūčio 28 d.
2. 2022 m. rugpjūčio 29 d. visos konkursinės fotografijos skelbiamos Lenkijos instituto Vilniuje „Facebook“ paskyroje, specialiai tam skirtame albume „Wakacje w Polsce 2022 / Atostogos Lenkijoje 2022“.
3. Viešai paskelbus fotografijas, 2022 m. rugpjūčio 29 d.–rugsėjo 7 d. už patikusias nuotraukas vyks balsavimas internetu (patiktukų žymėjimas – „Like“).
4. 2022 m. rugsėjo 8 d. bus paskelbti Konkurso nugalėtojai (trys prizinės vietos), kurie surinko daugiausiai patiktukų, bei Grand Prix laimėtojas.
5. Grand Prix laimėtoją iš visų atsiųstų nuotraukų išrinks 3 asmenų žiuri.
6. Žiuri vertins pagal šiuos kriterijus: meniškumą, estetiką, turinį, vertingumą ir naudingumą sklaidai; kūrybiškumą ir temos atitikimą; formalių reikalavimų atitikimą.
7. Grand Prix laimėtojas gaus pagrindinį apdovanojimą – savaitgalio kelionę į Lenkiją (skrydis Vilnius-Krokuva-Vilnius ir dvi nakvynės Krokuvoje) dviem asmenims.
8. Trijų daugiausiai patiktukų surinkusių nuotraukų autoriai apdovanojami daiktiniais prizais — turistinėmis kuprinėmis.
9. Konkurso Dalyvis privalo atsiųsti Lenkijoje darytą fotografiją Konkurso el. pašto adresu: konkursas@instytutpolski.pl. Nuotrauka turi atitikti 2 straipsnio 2-4 punktuose nurodytus reikalavimus.
10. Dalyvis, siųsdamas nuotrauką, tuo pačiu patvirtina, kad yra fotografijos autorius ir jam priklauso visos kūrinio autoriaus turtinės ir neturtinės teisės. Vienas Dalyvis gali pateikti daugiausiai vieną fotografiją.
11. Trečiųjų asmenų pretenzijas dėl komentaro ar nuotraukos pažeidžiamų įstatymų ar trečiųjų asmenų teisių Organizatorius perduoda tiesiogiai jų autoriui, Konkurso Dalyviui, kuris įsipareigoja pateikti paaiškinimą per 24 valandas. Kilus pagrįstoms abejonėms dėl trečiųjų asmenų teisių pažeidimo arba Dalyviui nepateikus paaiškinimo per nurodytą terminą, Organizatorius pasilieka teisę paskelbtą informaciją ir fotografiją (fotografijas) pašalinti iš Konkurso.
12. Komentaras ar nuotrauka, kurie neatitinka Nuostatų reikalavimų, pažeidžia įstatymus, priimtino elgesio normas, įžeidžiantys ar vulgarūs bei pažeidžiantys trečiųjų asmenų teises, bus nedelsiant šalinami iš Konkurso, Organizatoriui vos gavus pranešimą apie tokias pasekmes užtraukiančias aplinkybes.
13. Komentaras ar fotografija turi atitikti socialinio tinklo „Facebook“ taisykles ir nuostatas.

**§4 NUGALĖTOJŲ ATRANKA IR VERTINIMO KRITERIJAI**

1. Konkurso Grand Prix yra savaitgalio kelionė dviem asmenims į Lenkiją: skrydžio bilietai į abi puses (iš Vilniaus į Krokuvą ir atgal) bei 2 nakvynės su pusryčiais Organizatoriaus parinktame viešbutyje. Kelionė gali vykti suderintu su Organizatoriumi laikotarpiu.
2. Prizo atsiėmimą sąlygoja Konkursui pristatytų nuotraukų turtinių autoriaus teisių perleidimas, kaip numato 6 straipsnis.
3. Konkurso prizai į kitus prizus ar piniginius ekvivalentus nekeičiami.
4. Laimėtojas gali atsisakyti jam skirto prizo, tačiau negali perleisti teisės juo naudotis trečiajam asmeniui arba reikalauti prizo pakeitimo į atitinkamą jo vertę pinigais ar kitos formos kompensacijos.
5. Organizatorius, t.y. Lenkijos institutas Vilniuje, Konkurso rezultatus skelbia „Facebook“ puslapyje esančioje paskyroje 2022 m. rugsėjo 8 d., per 3 dienas nuo rezultatų paskelbimo susisiekia su prizo laimėtoju elektroniniu paštu.
6. Organizatorius iš anksto informuoja apie būtinybę pateikti asmens duomenis, kurie bus naudojami įteikiant prizą ir pateikiant mokesčių deklaraciją. Asmens duomenų nepateikimas laiku suteikia Organizatoriui teisę atsisakyti įteikti prizą.
7. Grand Prix bus perduotas nugalėtojui, elektroniniu paštu arba telefonu suderinus labiausiai abiem pusėms tinkamą perdavimo būdą.
8. Jei Dalyvis per 7 dienas nuo tada, kai su juo buvo susisiekta, kaip numatyta šio straipsnio 7 ir 8 punktuose, nepateiks atsakymo, tai bus laikoma prizo atsisakymu ir Dalyvis negalės teikti jokių pretenzijų ar skundų Organizatoriui.
9. Įvykus šio straipsnio 8 punkte numatytam atvejui, prizas perduodamas kitam konkurso dalyviui pagal Konkurso Organizatoriaus sprendimą.
10. Prizai už tris pirmas vietas bus įtekti iš anksto suderinus įteikimo datą su jų laimėtojais.
11. Informacija apie prizų įteikimo datą bus paskelbta Organizatoriaus „Facebook“ paskyroje.
12. Grand Prix laimėtojas įsipareigoja atsiųsti Organizatoriui kelias nuotraukas iš jo išvykos į Krokuvą.

**§5 DALYVIŲ TEISĖS IR PAREIGOS**

1. Dalyvis įsipareigoja laikytis šių Nuostatų reikalavimų ir taisyklių.
2. Pažeidęs Konkurso Nuostatų numatytas taisykles, Dalyvis šalinamas iš Konkurso.
3. Dalyviai privalo vadovautis įstatymais, socialinio teisingumo normomis, vadovautis morale ir dorove, paisyti socialinių tinklų ir viešo gyvenimo etiketo.
4. Informaciją, kuri teikiama dalyvaujant Konkurse, tvarko tik Organizatorius. Duomenys naudojami tik Konkurso vykdymo tikslais pagal šiuose Nuostatuose numatytą tvarką.

**§ 6 AUTORIŲ TEISĖS**

1. Dalyviai atsiųsdami savo nuotraukas Konkursui, tuo pačiu sutinka neatlygintinai ir neatšaukiamai suteikti teisę Organizatoriui ilgalaikiam nuotraukos naudojimui informaciniuose kanaluose ir žiniasklaidos priemonėse rinkodaros tikslais. Ši nuostata sąlygoja ir prizo atsiėmimą.
2. Kiekvienas Dalyvis Organizatoriui suteikia neišimtinę licenciją, suteikiančią teisę naudoti nuotraukas visame pasaulyje, jas dauginant ir talpinant interneto puslapiuose, tarp jų „Facebook“, „Instagram“ ir kituose Organizatoriaus kanaluose.
3. Nuotraukos pateikimas Konkursui prilygsta licencijos kūrinio naudojimui suteikimui. Licencija suteikiama neatlygintinai, neribojant naudojimo teritorijos ir trukmės.
4. Konkurso Dalyviai, pateikdami Konkursui nuotraukas, pareiškia esantys siunčiamų fotografijų autoriai, autorinių teisių turėtojai bei yra įgiję teisę naudoti trečiųjų asmenų, matomų tose nuotraukose, atvaizdus.
5. Esant trečiųjų asmenų pretenzijoms dėl autorių teisių, Dalyvis įsipareigoja nedelsiant išspręsti kilusį ginčą ir prisiimti visus galimus kaštus ir riziką, be to, padengti visas galimas išlaidas, kurias gali patirti dėl šio ginčo Organizatorius, mokesčius ir prievoles, tarp jų ir bylinėjimosi ar teisinių konsultacijų išlaidas, bei kompensuoti ir ištaisyti kito pobūdžio žalą, kilusią dėl aukščiau aprašytų trečiųjų asmenų pretenzijų.

**§7 SKUNDŲ NAGRINĖJIMAS**

Konkurso Organizatorius nepriima ir nenagrinėja skundų dėl Konkurso organizavimo tvarkos.

**§8 BAIGIAMOSIOS NUOSTATOS**

1. Konkurso nuostatai skelbiami Lenkijos instituto Vilniuje internetinėje svetainėje (instytutpolski.pl/vilnius), skyriuje „Pažink Lenkiją“.
2. Organizatorius yra atsakingas už Konkurso organizavimo tvarkos vykdymą ir Dalyvių taisyklių laikymosi priežiūrą.
3. Šiuose Nuostatuose nenumatytais atvejais taikomos Lenkijos teisės normos.
4. Ginčai sprendžiami Organizatoriui įstatymų priskiriamoje teismo institucijoje.
5. Organizatorius pasilieka teisę Konkurso eigoje keisti Nuostatus, jei tokiu būdu nebus pakenkta Konkurso Dalyviams, iš anksto informavęs Dalyvius, pateikęs informaciją interneto svetainėje, ten pat, kur buvo paskelbti Konkurso Nuostatai.
6. Organizatoriaus nuostatų interpretacija yra galutinė. Ginčų arba abejonių atveju Organizatoriaus balsas yra lemiamas, o jo sprendimas yra galutinis ir neginčijamas. Nuostatų nežinojimas neatleidžia dalyvių nuo jų laikymosi.